Návrh rozhodnutie Rady o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2010 a 2011 /* KOM/2009/0619 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 4.11.2009 KOM(2009)619 v konečnom znení Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2010 a 2011 DÔVODOVÁ SPRÁVA Vnútorná dohoda a nariadenie o rozpočtových pravidlách 10. ERF ustanovujú nový postup týkajúci sa výziev na úhradu príspevkov, ktoré majú členské štáty uhradiť na financovanie ERF. V súlade s článkom 157 nariadenia o rozpočtových pravidlách sa tento nový postup uplatňuje po prvý raz na príspevky v rozpočtovom roku 2009. V súlade s článkom 57 ods. 2 nariadenia o rozpočtových pravidlách sa tento návrh týka: - stropu pre ročnú sumu príspevkov v rozpočtovom roku 2011, - ročnej sumy príspevkov v rozpočtovom roku 2010, ako aj - výšky prvej splátky príspevkov v rozpočtovom roku 2010. V súlade s článkom 57 ods. 7 nariadenia o rozpočtových pravidlách sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB). V súlade s článkom 145 nariadenia o rozpočtových pravidlách Európska investičná banka oznámila Komisii svoje aktualizované prognózy záväzkov a platieb vo vzťahu k nástrojom, ktoré spravuje. V súlade s článkom 57 ods. 2 nariadenia o rozpočtových pravidlách Rada musí o tomto návrhu rozhodnúť do 15. novembra 2009, pričom členské štáty musia prvú splátku príspevkov uhradiť najneskôr do 21. januára 2010. V článku 58 ods. 2 nariadenia o rozpočtových pravidlách sa ustanovuje, že výzvy na úhradu príspevkov sa najskôr použijú na splatenie súm stanovených na predchádzajúce roky, a to jedna po druhej. Výzvy na úhradu príspevkov, ktoré sú predmetom tohto návrhu, sa preto týkajú súm v rámci 9. ERF. Na záver je potrebné pripomenúť, že v článku 60 ods. 1 nariadenia o rozpočtových pravidlách sa ustanovuje, že v prípade, že nedôjde k úhrade splatných príspevkov v stanovených termínoch, príslušný členský štát bude musieť uhradiť úroky z neuhradenej sumy v súlade s podmienkami vymedzenými v tom istom článku. Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2010 a 2011 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na vnútornú dohodu medzi zástupcami členských štátov zasadajúcich v Rade o financovaní a správe pomoci Spoločenstva podľa finančného protokolu k Dohode o partnerstve medzi štátmi africkej, karibskej a tichomorskej oblasti a Európskym spoločenstvom a jeho členskými štátmi podpísanej v Cotonou (Benin) 23. júna 2000 a rozdelení finančnej pomoci pre zámorské krajiny a teritóriá, na ktoré sa vzťahuje časť štyri Zmluvy o ES[1], a najmä na jej článok 10 ods. 1, so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES[2], a najmä na jej článok 7, so zreteľom na nariadenie o rozpočtových pravidlách z 18. februára 2008, ktoré sa vzťahujú na 10. Európsky rozvojový fond (ďalej len „nariadenie o rozpočtových pravidlách 10. ERF“)[3], a najmä na jeho články 57, 58 ods. 2 a článok 157, so zreteľom na návrh Komisie[4], keďže: (1) V článku 157 nariadenia o rozpočtových pravidlách 10. ERF sa ustanovuje, že postup uvedený v článkoch 57 až 61 sa po prvýkrát uplatní v rozpočtovom roku 2009. V súlade s týmto postupom Komisia k 15. októbru 2009 predkladá návrh, ktorý sa týka a) stropu pre ročnú sumu príspevkov v rozpočtovom roku 2011; b) ročnej sumy príspevkov v rozpočtovom roku 2010 a c) výšky prvej splátky príspevkov v rozpočtovom roku 2010. Rada o tomto návrhu rozhodne do 15. novembra 2009, pričom členské štáty uhradia prvú splátku príspevkov za rozpočtový rok 2010 najneskôr do 21. januára 2010. (2) V článku 58 ods. 2 nariadenia o rozpočtových pravidlách 10. ERF sa však ustanovuje, že výzvy na úhradu príspevkov sa najskôr použijú na splatenie súm stanovených na predchádzajúce roky. Je preto vhodné vyzvať k úhrade finančných prostriedkov v rámci 9. ERF aj na základe článku 10 ods. 1 vnútornej dohody 9. ERF. (3) V súlade s prvou zarážkou článku 145 nariadenia o rozpočtových pravidlách 10. ERF Európska investičná banka oznámila Komisii aktualizované prognózy záväzkov a platieb finančných nástrojov, ktoré spravuje. PRIJALA TOTO ROZHODNUTIE: Článok 1 Strop pre ročnú sumu príspevkov v rozpočtovom roku 2011 sa stanovuje na 3 950 000 000 EUR pre Komisiu a 220 000 000 EUR pre Európsku investičnú banku. Článok 2 Ročná suma príspevkov v rozpočtovom roku 2010 sa stanovuje na 3 500 000 000 EUR pre Komisiu a 240 000 000 EUR pre Európsku investičnú banku. Článok 3 Príspevky, ktoré uhrádzajú členské štáty Komisii a Európskej investičnej banke v rámci prvej splátky za rok 2010, sú uvedené v tabuľke v prílohe. Článok 4 Toto rozhodnutie nadobúda účinnosť dňom jeho prijatia. Článok 5 Toto rozhodnutie je určené členským štátom, ktoré prispievajú do 9. ERF. V Bruseli Za Radu predseda PRÍLOHA Príspevky v rámci prvej splátky za rok 2010 (v EUR) [pic] [1] Ú. v. ES L 317, 15.12.2000, s. 355. [2] Ú. v. EÚ L 247, 9.9.2006, s. 32. [3] Ú. v. EÚ L 78, 19.3.2008, s. 1. [4] Ú. v. EÚ C …, …, s. .